[{"text_idx": "#000001", "text": "Ma ma\u0308letan, et mo\u0303ni aeg tagasi kuskil Eveliisi kommentaarides ma kirjutasin, et.. kuigi ta elab minu silmis karuperses, siis mul ei ole probleemi sinna kaugele mo\u0303nikord so\u0303ita. Lapsed saavad ma\u0308ngida, meie joome alati veini (joodikud ju), mehed saavad omavahel la\u0308bi. Et so\u0303brad ilmselt ei vo\u0303ta seda nii, et pekki, sa elad nii kaugel, ma enam ei suhtle sinuga."}, {"text_idx": "#000002", "text": "Kui me nu\u0308u\u0308d eelmine na\u0308dalavahetus seal ja\u0308lle ku\u0308las ka\u0308isime, siis ma mo\u0303tlesin o\u0303ues suitsu tehes ja jalutades, et.. mine pekki, tegelt vabalt elaks sellises kohas. Ilm oli ilus, pa\u0308ike paistis, lumi sillerdas.. Mo\u0303tlesin, kui mo\u0303nus oleks hommikuti terrassil istuda ja kohvi juua ja olla. Nautida seda vaikust ja.."}, {"text_idx": "#000003", "text": "Jah, mulle ei meeldiks a\u0308rgata kell kuus, et jo\u0303uda kaheksaks to\u0308o\u0308le ja see koht asub kaugel ja.. Aga suures plaanis. Ma a\u0308rkan praegu 6.30 ja ma elan kesklinnas. Mu so\u0303brad, noh, need pa\u0308ris so\u0303brad, ju tuleks ikkagi ku\u0308lla. Jah, ma ei elaks enam taksoga seitsme minuti ja 5\u20ac kaugusel, elaksin 27\u20ac ja 30 minuti kaugusel, aga still.. nad on ju mu so\u0303brad, nad ei loobu minuga suhtlemisest, sest ma elan maal. Mina na\u0308iteks la\u0308hen hea meelega Eveliisile ku\u0308lla, miks meie so\u0303brad meid hu\u0308lgama peaks?"}, {"text_idx": "#000004", "text": "Suures plaanis pean ma kuu aega veel to\u0308o\u0308l ka\u0308ima, siis vo\u0303in isegi oma kuuekuupalgalipikutega panka minna. Aga.. arvestades minu ja\u0308tkuvalt ebastabiilset sissetulekut, sest ma kasutan usinalt ka palgatapuhkuse pa\u0308evi.. Pole need summad vist ikka piisavad. Arvestades, et mul on siin ametlikult ka kaks u\u0308lalpeetavat. Jaja, ma tean, vo\u0303in pangas o\u0308elda, et me lahutame ja otsin elamist endale jne, aga suures plaanis.. Ega ma teagi, mis selline maamaja maksaks ja kui palju to\u0308o\u0308d sellega veel oleks ja.."}, {"text_idx": "#000005", "text": "Tegelikult ei tahtnud ma u\u0308ldse sellest ra\u0308a\u0308kida. Ma tahtsin ra\u0308a\u0308kida, et ka\u0308isin to\u0303elise so\u0303brana ku\u0308las \u2013 oma toit kaasas ja vallutasin sujuvalt ko\u0308o\u0308gi.. \u201cPalun kaussi, veel u\u0308hte, a anna veel kaks..\u201d Lagastasin ko\u0308o\u0308gi, aga va\u0308hemalt tegin su\u0308u\u0308a, eks :) Tasakaal oli olemas ja nagu Eveliis kinnitas, on neil isepuhastuv ko\u0308o\u0308k, tee mis tahad. Ma proovisin ko\u0303ik leivapuru ikka kokku pu\u0308hkida, et Marek mu ja\u0308relt koristama ei peaks.. Aga nagunii koristas."}, {"text_idx": "#000006", "text": "Kolm tundi kokkamist vo\u0303o\u0303ras ko\u0308o\u0308gis"}, {"text_idx": "#000007", "text": "Kui me Tais reisil olime, kirjutas mulle Eesti Pagar, et nad sooviks saada Instagrami storys u\u0308levaadet, mida saab teha mustast leivast. Algul plaanisin laupa\u0308eval kokata, see aga jooksis nii kiiresti ka\u0308est a\u0308ra, et mo\u0303tlesin, pidime nagunii Eveliisile ku\u0308lla minema, vo\u0303tan asjad sinna kaasa ja kokkan seal. Suurem ko\u0308o\u0308k, teine taust, idekas. Aga kuna ma kokkasin lo\u0303puks kolm tundi ja pilte tuli nii palju, siis.. ma ei malda neid ja\u0308tta lihtsalt arvutisse seisma ja jagan teiegagi."}, {"text_idx": "#000008", "text": "Ko\u0303igepealt alustasin hoopis magustoidust. Ma tahtsin ideaalis teha triibulist, aga kuna ma sain aru, et sinimustvalget sellest nagunii ei tule, siis hea ku\u0308ll. Esmalt segasin kokku ja\u0308a\u0308tise ja rasvatu kohupiimakreemi, pigistasin sisse poole sidruni mahla ja ja\u0308tsin sulama."}, {"text_idx": "#000009", "text": "Seeja\u0308rel asusin ette valmistama vo\u0303ileibu, esmalt tegin valmis kaks ma\u0308a\u0308ret. Sinna panin ko\u0308o\u0308gitoorjuustu ja u\u0308he rasvatu kohupiimakreemi. Poolele sellest lisasin ka peedimahla."}, {"text_idx": "#000010", "text": "Kuna see ja\u0308i suhteliselt maitsetu, hakkisin sinna sisse peota\u0308ie pa\u0308ikesekuivatatudtomateid ja teate, see tuli u\u0308lihea."}, {"text_idx": "#000011", "text": "Siis vahepeal tegin valmis ko\u0303ik katted (retseptid allpool), augutasin leivad ja grillisin leivaja\u0308a\u0308gid meega. Magustoidu jaoks."}, {"text_idx": "#000012", "text": "Seeja\u0308rel polnudki muud kui hakkasin leivapealseid ta\u0308itma. Peedima\u0308a\u0308rdele lisasin peale Gran Regale ko\u0303vajuustu (Valio uus toode ja totaalne lemmar!)"}, {"text_idx": "#000013", "text": "Retsept: mustaleiva rattad peedikreemi ja ko\u0303vajuustuga ning prosciutto singi ja mango-maasika salsaga"}, {"text_idx": "#000014", "text": "Teise variandina, mis poleks kala, tegin midagi u\u0308lilihtsat, aga u\u0308limaitsvat."}, {"text_idx": "#000015", "text": "peota\u0308is maasikaid (Selverist sain, jumala hea maitsega olid)"}, {"text_idx": "#000016", "text": "Serveerisin siis leivale prosciutto sinki, panin peale natukene salsat ja lisasin ts\u030cillihelbeid veel kaunistuseks."}, {"text_idx": "#000017", "text": "Tegin heeringa ja suitsulo\u0303he tartari. Oh, ma olen nendes kogustes nii halb."}, {"text_idx": "#000018", "text": "Tu\u0308kelda ko\u0303ik imepeeneks ja sega omvahel. Alla la\u0308ks siis see ko\u0308o\u0308gitoorjuust+rasvatu kohupiimapasta, et poleks nii kuiv."}, {"text_idx": "#000019", "text": "400gr ku\u0308lmsuitsulo\u0303hefileed (vo\u0303id teha ka va\u0308rske kalaga)"}, {"text_idx": "#000020", "text": "Tu\u0308kelda ko\u0303ik imepeeneks ja sega omvahel. Alla ja\u0308lle see ko\u0308o\u0308gitoorjuust+rasvatukohupiim. Kaunistasin sibularataste ja kapparitega."}, {"text_idx": "#000021", "text": "Ma ei tea, kas sellel on mingi retsept vo\u0303i ei. Mina teen seda oma ema ja\u0308rgi, mille ma olen kohandanud iseendale meeldivaks. Mu ema karamelliseeris suhkru ja vo\u0303iga alati riivitud leiva, pani seda kihiti maasikate ja vahukoorega. Kuna ma ise vahukoort ei so\u0308o\u0308, kohupiim tundub liiga lamp, siis kasutan ma va\u0308ga paljudes magustoitudes ja\u0308a\u0308tis+kohupiimakreem kooslust, millest u\u0308ks on alati suhkruvaba. Siis ei ja\u0308a\u0308 liiga magus ja sidrunimahl annab alati mo\u0303nusat hapukust juurde."}, {"text_idx": "#000022", "text": "Sel korral kasutasin mustso\u0303straid, tundus selline mo\u0303nusalt eestimaine ja eeldasin, et annab ka hapukust. Suhkru asemel ro\u0308stisin leiba hoopis meega, mille ma riiulist leidsin. Oli kunagi mingis Loodusva\u0308e pakis. Sellepa\u0308rast mulle meeldivadki mu po\u0303hjatud sahtlid ja kapid, sest seal leidub alati x asju, mida vajadusel ka\u0308igu pealt kasutada. Ma lihtsalt haarasin riiulist suvalisi asju kaasa Eveliisi juures, et a\u0308kki tahan kokates kasutada. Ko\u0303ike kasutasin. Pa\u0308ikesekuivatatud tomatid, kapparid, mesi, ts\u030cillihelbed, ko\u0303ik la\u0308ks kaubaks. Mulle meeldib ko\u0308o\u0308gis suvalt, ilma kindlate retseptideta toimetada."}, {"text_idx": "#000023", "text": "Ma loodan, et ma ajasin nu\u0308u\u0308d isu peale :) Millega teie end na\u0308dalavahetusel hellitate? Klassikalise kiluvo\u0303ileivaga? EV101 ju. Eelmine aasta ma ma\u0308letan, Insta feed oli konkreetselt kiluvo\u0303ileibu ta\u0308is :D"}, {"text_idx": "#000024", "text": "Keskeakriisis lahku a\u0308raLollidelt tulebki raha a\u0308ra vo\u0303ttaA\u0308RA TEE SAMA VIGA ehk Kuidas mitte voodit valida!Millal teie jo\u0303ulukingitused a\u0308ra ostate? Mul suurem osa..."}, {"text_idx": "#000025", "text": "22 thoughts on \u201cKoliks maale a\u0308ra!\u201d"}, {"text_idx": "#000029", "text": "Mis maalkell elamisse puutub siis vo\u0303in o\u0308elda, et maal elades seltsielu isegi aktiivsem, eriti soojal ajal. So\u0303brad suurima heameelega tulevad grillima, sauna jne. Ikka midagi muud kui linnas aianurgas sussutada naabrite silme all.\nMa elan linnast tunnise so\u0303idu kaugusel, enamus sellest maanteeso\u0303it kuna kontor linna a\u0308a\u0308res. Saaks rongiga isegi ka\u0308ia aga ma ei viitsinud seda praktiseerida. Nu\u0308u\u0308d olen kodune, lapsehoolduspuhkusel.\nJah, linna mo\u0303nele u\u0308ritusele minek no\u0303uab suuremat planeerimist aga miski pole vo\u0303imatu. Samuti toimub maakohtades vahvaid u\u0308ritusi. Linnad ka\u0308ies saab so\u0303prade juures o\u0308o\u0308bida, ei pea hotellis olema jms.\nKogu privaatsus, ruum, vabadus jms kaaluvad u\u0308les selle, et planeerimist rohkem vaja. Minu jaoks to\u0308o\u0308le/koju so\u0303itmine no\u0308 minu aeg kui lu\u0308litan end to\u0308o\u0308 mo\u0303tetele ja pa\u0308rast va\u0308lja jne.\nMul mitmeid kolleege, kes elavad uuselurajoonides ( Laagri, Pirita jms) aga so\u0303idavad ka u\u0308le tunni to\u0308o\u0308le."}, {"text_idx": "#000031", "text": "Kaugemale tahta siis nt Ja\u0308rvamaa, La\u0308a\u0308ne- Virumaa.\nElukvaliteet on maal parem. Sa pa\u0308riselt saad end va\u0308lja lu\u0308litada ja puhata."}, {"text_idx": "#000032", "text": "Alati vo\u0303imalus oma hobi to\u0308o\u0308ks keerata, sinu puhul toitlustamise asi."}, {"text_idx": "#000034", "text": "Ma vo\u0303iks vabalt lo\u0303unabuffee avada, jah :)"}, {"text_idx": "#000035", "text": "Lubage naerda, maal on elu nagu lust ja lillepidu vo\u0303i? No siis sa ku\u0308ll pa\u0308ris maal ei ela :D\nEsiteks teed on kohutavad-aukus.Kevadel palvetad,et jo\u0303uaksid maanteele mitte ei ja\u0308a\u0308 mutta kinni. Talvel vaatad kas jo\u0303uad ikka autoga kuskile st kas on lund lu\u0308katud vo\u0303i ei ole.Mul oli see aasta KAKS na\u0308dalat lu\u0308kkamata, kui algul sai autoga la\u0308bi gaas po\u0303hjas siis lo\u0303puks ja\u0308in keset teed lumevangi ja siis sai vihast karjudes lumelu\u0308kkaja helistatud et nii need asjad ikka ei ka\u0308i (oli puhkusele la\u0308inud keset lumetormi ja asendaja ei teinud oma to\u0308o\u0308d u\u0308ldse). Lisaks aed ja maja tahab ko\u0303pitsemist mitte ei istu perset laiaks iga pa\u0308ev hommikust o\u0303htuni. Ku\u0308laelu on selline, et na\u0308o ees tehakse head na\u0308gu ja selja taga kirutakse sind maapo\u0303hja.Ku\u0308ll neid ku\u0308lajutte tuleb lihtsalt heal juhul sa ise neid ei kuule.Maal elades so\u0303ltud autost sest bussiliiklus pole nii nagu Sina tahad.Ku\u0308tusekulud suurenevad ma\u0308rgatavalt.Aga kokkuvo\u0303ttes elan maal ja mulle siin isegi meeldib.Va\u0308rske o\u0303hk,koguaeg on midagi teha et ei istu ka\u0308ed ru\u0308pes, oma ko\u0308o\u0308giviljad,puuviljad,marjad jne. Oma kanad,kitsed,pardid jne. Vabas o\u0303hus sport jne. Maale kolides peab alati la\u0308bi mo\u0303tlema nii plussid kui miinused mitte nii, et ah la\u0308hen nu\u0308u\u0308d maale. Ma ei kujuta ette u\u0308ldse, et Marimellid sobiksid maale elama (a\u0308rge seda solvanguga palun vo\u0303tke)."}, {"text_idx": "#000036", "text": "Ei solvu. Aga ma arvan, et me sobiks maale ku\u0308ll, glamuursest linnaelust porgandeid kastma :D"}, {"text_idx": "#000037", "text": "Vau, Kellukas, su naabriks ku\u0308ll ei tahaks saada, pa\u0308ris na\u0308rvihaige tundud oma va\u0308rskest o\u0303hust ja juurikatest :D"}, {"text_idx": "#000038", "text": "Jumal ta\u0308natud, et sa ei ole. Nagu ma koguaeg ro\u0303hutan siis see kuidas inimene loeb oleneb temast. Kahjuks la\u0308bi ekraani Sa mu emotsioone ei na\u0308e ja smaile ekstra Sinu pa\u0308rast ma ei kasuta.Muide, mitte keegi pole kunagi mind na\u0308rvilisena la\u0308inud ja ma pole kunagi tu\u0308hiasja pa\u0308rast na\u0308rvi la\u0308inud.Ma naeran va\u0308ga palju ja peres olen ma hu\u0308u\u0308dnimega ro\u0303o\u0303murull.Kas na\u0308rvihaigele inimesele pannakse selline hu\u0308u\u0308dnimi? Aa, sa mo\u0303tled miks ma oma lumelu\u0308kkajale helistasin ja AHASTUSEST ja NUTMA PUHKEDES u\u0308tlesin, et nii need asjad ei ka\u0308i vo\u0303i? Sest kui sa ei saa oma kodust va\u0308lja poodi,to\u0308o\u0308le vms siis see ei aja mitte na\u0308rvi vaid nutma.Aga mis ma lollikesele ikka seletan.Ilusat pa\u0308eva!"}, {"text_idx": "#000039", "text": "Kas sa elad veel sellisel \u201cmaal\u201d, kus on 50km kruusa/metsateid?\nMinu \u201cmaa\u201d on pa\u0308rnust 45km kauguse. Metsa sees. Kruusateed on sellest 7km, 10a tagasi oli 20km. Pole pori, kruus on. Suvel tolmab. Teed hooldatakse.\nKu\u0308la ja alevi elu on uhke. Erinevad u\u0308ritused. Klatsitakse ikka, aga ikka pigem siis, kui uue auto ostad, et vahi rikkurit.\nAlati ole elu selline nagu sul on. On ka teistmoodi. Niiet sa ei saa va\u0308ita, et maal on teed jubedad. Igalpool ku\u0308ll ei ole."}, {"text_idx": "#000040", "text": "No ja maal ja maal on sellessuhtes ka vahe, et u\u0308ks ongi keset laani ja metsa ja totaalne karup... teine on 30km linnast ja asfalteega ja normaalne. Ma pean silmas pigem linnala\u0308hedale maale, mitte karup... mustikale :D"}, {"text_idx": "#000042", "text": "Vaatasin u\u0308le-eelmine na\u0308dalavahetus Maahommikut ja seal oli u\u0308ks paar avanud kodurestorani lausa kohas, kus inimesi u\u0308leu\u0308ldse vaid umbes 100, seda siis paari km raadiuses. Vo\u0303ru vallas kusagil. Kuid Vo\u0303russe oli ka vist ikka paarku\u0308mmend km. Kusjuures nad ra\u0308a\u0308kisid, et isegi kuidagi toimib see restoran. Et pidavat inimesi ka\u0308ima ku\u0308ll. Vaata see klipp a\u0308ra, etv lehelt peaksid leidma. Ma ise arvan, et maal on ikkagi raske alguses ja no\u0303uab ko\u0303va na\u0308rvi, et ko\u0303ik to\u0308o\u0308le saada, kuid kui o\u0303nnestub, siis vo\u0303ib rahulolu olla lo\u0303puks kordi parem kui linnas elades."}, {"text_idx": "#000043", "text": "Ma arvan, et kui mingit nis\u030cikat teha, siis tulevad inimesed ka Tallinnast kohale. Kui kuskil natuke suuremas kohas lo\u0303una-asja pakkuda, usun, et on ka minekut.\nSattusin juhtumisi seda kommentaari lugema, olen Maahommikus na\u0308idatud koha perenaine :) Tahaks kohe teha paranduse, et restoraniks me siiski end ei tituleeri ja ka kodurestoraniks mitte. Ikka kohvik. Mida me ise sellest kogemusest o\u0303ppinud oleme, on see, et ise tuleb uskuda sellesse, mida teed ja teha seda armastusega, siis on ko\u0303ik vo\u0303imalik! Eks esimene aasta oli ikka u\u0308sna peost-suhu elu, aga edasi on la\u0308inud ko\u0303ik ainult kergemaks ja paremuse poole. Kusjuures, alustasime kaks ka\u0308tt taskus ilma igasuguste sa\u0308a\u0308studeta ja palju on veel kohviku kallal nokitseda, millega me ka jooksvalt tegeleme."}, {"text_idx": "#000044", "text": "Ma arvan, et kui mingit nis\u030cikat teha, siis tulevad inimesed ka Tallinnast kohale. Kui kuskil natuke suuremas kohas lo\u0303una-asja pakkuda, usun, et on ka minekut."}, {"text_idx": "#000045", "text": "Sattusin juhtumisi seda kommentaari lugema, olen Maahommikus na\u0308idatud koha perenaine :) Tahaks kohe teha paranduse, et restoraniks me siiski end ei tituleeri ja ka kodurestoraniks mitte. Ikka kohvik. Mida me ise sellest kogemusest o\u0303ppinud oleme, on see, et ise tuleb uskuda sellesse, mida teed ja teha seda armastusega, siis on ko\u0303ik vo\u0303imalik! Eks esimene aasta oli ikka u\u0308sna peost-suhu elu, aga edasi on la\u0308inud ko\u0303ik ainult kergemaks ja paremuse poole. Kusjuures, alustasime kaks ka\u0308tt taskus ilma igasuguste sa\u0308a\u0308studeta ja palju on veel kohviku kallal nokitseda, millega me ka jooksvalt tegeleme."}, {"text_idx": "#000046", "text": "Maal on mo\u0303nus ja plussid kaaluvad miinused u\u0308le tegelikult. Okei, ko\u0303ik ei ole ka\u0308e jala juures ja natuke on varasele lennule tu\u0308u\u0308tu minna, aga po\u0303himo\u0303tteliselt on need vaid va\u0308ikesed miinused. Lisaks on maal mu meelest kordades rohkem vo\u0303imalusi soovi korral millegi omaga tegelema hakata. Ja so\u0303brad tulevad ku\u0308lla ka karuperse to\u0303esti:)"}, {"text_idx": "#000047", "text": "Loen postitusest, et 30 min kaugusel... See ei ole mingi vahemaa. Elan linnast umbes 20-30 min kaugusel, ko\u0303ik so\u0303ltub sellest, mis ajal liikuma hakkan ning kuhu linnas minna tahan. Hommikuti so\u0303idan kesklinna 25 min ja seda va\u0308ga paljudest Pirita ning No\u0303mme inimestest kiiremini. Linna so\u0303iduks on mul umbes 3 erinevat teed/vo\u0303imalust, seega ummikud saavad va\u0308lditud. Ise nimetan oma kodukohta \u201clinnala\u0308hedalmaal\u201d. Mul pole kunagi pa\u0308he turgatanud mo\u0303tet, et koliks linna, sest meie aleviku seltsielu on va\u0308gev \u2013 teatrid, simmanid, u\u0308histegevused, ringid, koolid, muusikakoolid, lastaiad, terviserajad, taluturg, kohvikutepa\u0308evad jnejne... Kuid sellejuures on kinnisvara hind 30-40% odavam kui linnas (ok, praegu to\u0303useb, sest asukoht on populaarseks muutunud noorte perede seas) ja vo\u0303ib saada ka va\u0308ga ha\u0308id pakkumisi, kui hoiad silma peal ning pigistad mo\u0303ne koha asja kohapealt silma kinni, na\u0308iteks maja ku\u0308lakeskusest paari kilomeetri kaugusel."}, {"text_idx": "#000048", "text": "Mari-Leen, kas sul juhiluba on? Mulle nagu oleks silma ja\u0308a\u0308nud, et sul pole.\nMaale kolides on see pa\u0308ris vajalik, sest ei saa eeldada, et kogu liikumine on ainult mehe pa\u0308rusmaa. Maal elades on raske ainult teisest so\u0303ltuda ja sellele teisele vahel tu\u0308u\u0308tu kah. Lo\u0303puks ikka. U\u0308histranspordile maal pigem ei loodaks ja lo\u0303putult taksodega vurada oleks narrus."}, {"text_idx": "#000050", "text": "Normaalne maja, kuhu ei peaks hakkama kohe tuhandeid vo\u0303i ku\u0308mneid tuhandeid sisse lappima, on kallim kui korteriko\u0308kats, aga alati vo\u0303ib ootamatult ka pa\u0308rli leida."}, {"text_idx": "#000051", "text": "Blogist oleks muidugi u\u0308lipo\u0303nev lugeda \u201cMariMelli metsatalu ja kodukohviku lugu\u201d, aga reaalsus on siiski see, et suvalises paigas asuv nis\u030ciso\u0308o\u0308gikoht ikka hinge sees ei hoia. Tai toidu ja tillukeste sa\u0308titud sna\u0308kkide pa\u0308rast keegi mingeid ekstrakilomeetreid vaevalt et so\u0303itma hakkab. So\u0303brad ainult. Lo\u0303puks la\u0308hevad pu\u0308si- ja toorainekulud suuremaks kui paar vo\u0303imalikku klienti pa\u0308evas suudavad sisse tuua. Suvalises metsaku\u0308las ei toimi see kunagi, kui pole juures majutust vo\u0303i mingit to\u0303mbenumbrit. Ja\u0308llegi \u2013 va\u0308ikekeskuses vo\u0303iks isegi toimida.\nIgal juhul on po\u0303nev va\u0308rk."}, {"text_idx": "#000053", "text": "No ma ei mo\u0303tlegi maa all mingit totaalset \u201chakkan talu pidama\u201d varianti.. pigem mo\u0303tlengi al 20-30km Tallinnast (linnast).\nLube pole. Nis\u030ci koht ei toidaks a\u0308ra ka Tallinna kesklinnas ilmselt"}, {"text_idx": "#000054", "text": "No ma ei mo\u0303tlegi maa all mingit totaalset \u201chakkan talu pidama\u201d varianti.. pigem mo\u0303tlengi al 20-30km Tallinnast (linnast)."}, {"text_idx": "#000055", "text": "Lube pole. Nis\u030ci koht ei toidaks a\u0308ra ka Tallinna kesklinnas ilmselt"}, {"text_idx": "#000056", "text": "Maal on tu\u0308u\u0308tu, koguaeg on maja rahvast ta\u0308is ja mis ko\u0303ige hullem veel \u2013 ku\u0308lalised tulevad juba hommikul ja mo\u0303ni tahab veel o\u0308o\u0308seks ka ja\u0308a\u0308da"}, {"text_idx": "#000057", "text": "Hahaha :D Mul ei ole u\u0308ldiselt ku\u0308laliste vastu midagi."}, {"text_idx": "#000058", "text": "Ma avastasin selle blogi paar na\u0308dalat tagasi :) Pole suur blogide lugeja, kuid siit leiab nii palju, mida endale ko\u0303rva taha panna. Ise kolisime pool aastat tagasi maale, tahtsime linnaka\u0308rast eemale. Ainus miinus ongi nu\u0308u\u0308d to\u0308o\u0308le ja to\u0308o\u0308lt tagasi so\u0303it, lisakulutus aga no saab hakkama. Proovin ka antud tartarid ja magustoidu ja\u0308rgi. Jo\u0303udu ja jaksu teie vahvale perele :)"}, {"text_idx": "#000060", "text": "Meelis kirjutab: vaimsed koolitraumad, mis mo\u0303jutavad meid ta\u0308naseni\nSa\u0308a\u0308stuaasta jumala lappes \u2013 kui palju peab olema raha, et sa oleksid rahulik?\nMitut ka\u0308ekotti on naisel vaja?\nKuidas ma nii peenike olen?"}, {"text_idx": "#000061", "text": "RETSEPT: Hedon tegi jogurtist panna cottat"}, {"text_idx": "#000062", "text": "marimelli supiko\u0308o\u0308k 2023: hoovikohviku tegemine on fun projekt"}]